
NOLIKUMS

Iepirkumam PIL 9.panta kārtībā

Medicīnas ierīču inspicēšanas, funkcionālo pārbaužu un 
elektrodrošības testu veikšanas nodrošināšana 

identifikācijas Nr. VSIA TOS 2026/31MP

1. Pasūtītājs: Valsts sabiedrība ar ierobežotu atbildību „Traumatoloģijas un ortopēdijas slimnīca”, reģistrācijas Nr. 40003410729, adrese - Duntes 22, Rīga, LV-1005 (turpmāk - Pasūtītājs).
2. Iepirkuma komisijas darbības pamats: Pasūtītāja 2026. gada 14.jūlija rīkojumu Nr. 01‑6/95 apstiprināta iepirkuma komisija (turpmāk –Komisija).
3. Iepirkums tiek veikts saskaņā ar Publisko iepirkumu likuma (turpmāk – PIL) 9. panta noteikumiem.
4. Iepirkuma priekšmets – Medicīnas ierīču inspicēšanas, funkcionālo pārbaužu un elektrodrošības testu veikšana (turpmāk – Pakalpojums), saskaņā ar tehniskās specifikācijas prasībām, kas pievienotas iepirkuma nolikuma (turpmāk – Nolikums) pielikumā Nr. 2.
5. Galvenais CPV kods: Medicīnisko ierīču tehniskā uzraudzība (50421000-2).
6. Pretendents piedāvājumu var iesniegt par visu iepirkuma priekšmetu pilnā apjomā un vienā variantā. Nepilnīgs piedāvājums netiks vērtēts.
7. Komisija par uzvarētāju atzīs pretendentu, kura kvalifikācija un piedāvājums atbilst Nolikumā norādītajām prasībām, un kura kopējā piedāvājuma cena, saskaņā ar finanšu piedāvājuma tabulā norādīto piedāvājuma cenu (EUR bez PVN) būs viszemākā.
8. [bookmark: _Toc26600578]Līguma izpildes vieta ir Valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22.
9. Ar iepirkuma uzvarētāju Pasūtītājs slēgs iepirkuma līgumu uz 12 (divpadsmit) mēnešiem. Pretendentam līdz līguma darbības beigām jāveic pakalpojums par šī iepirkuma rezultātā noteiktajām līgumcenām.
10. Iepirkuma nolikuma saņemšana, informācijas pieprasīšanas un saņemšanas kārtība
10.1. Pasūtītājs nodrošina Nolikuma un tā pielikumu, kā arī citu iepirkuma dokumentācijas (skaidrojumi, grozījumi, atbildes uz ieinteresēto piegādātāju jautājumiem) brīvu un tiešu pieeju Elektronisko iepirkumu sistēmas (turpmāk – EIS) pircēja profilā e-konkursu apakšsistēmā (https://www.eis.gov.lv/EKEIS/Supplier/Organizer/277).
10.2. Lejupielādējot iepirkuma nolikumu, ieinteresētais piegādātājs uzņemas atbildību sekot līdzi turpmākām izmaiņām Iepirkuma noteikumos, kā arī Iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas Pasūtītāja Elektronisko iepirkumu sistēmas profilā pie Iepirkuma nolikuma.
10.3. Iepirkuma komisija un ieinteresētais piegādātājs ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma ietvaros nav saistoša.
10.4. Ieinteresētais piegādātājs jautājumus par Nolikumu uzdod rakstiskā veidā, adresējot tos Iepirkuma komisijai un nosūtot elektroniski.
10.5. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
10.6. Kontaktpersona:
10.6.1.  par iepirkuma dokumentāciju (Nolikumu) –iepirkumu speciāliste Daina Godiņa, e-pasts: daina.godina@tos.lv;
10.6.2. Par tehnisko specifikāciju – medicīnas iekārtu inženieris Dāvids Kondratjuks, tālr. 67399344, e-pasts: davids.kondratjuks@tos.lv.

11. Piedāvājumu iesniegšana, grozīšana un atsaukšana
11.1. Pretendents piedāvājumu iesniedz līdz datumam un laikam, kas norādīts Iepirkumu uzraudzības biroja tīmekļvietnē https://info.iub.gov.lv/lv/meklet publicētajā paziņojumā par šo līgumu, EIS e-konkursu apakšsistēmā.
11.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām, un netiks atvērti.
11.3. Piedāvājumu atvēršana sākas datumā un laikā, kas norādīts Iepirkumu uzraudzības biroja https://info.iub.gov.lv/lv/meklet publicētajā paziņojumā par šo līgumu. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
11.4. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
11.5. Ja pretendents atsauc piedāvājumu, pretendents tiek izslēgts no tālākas dalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējais piedāvājuma iesniegšanas brīdis.

12. Piedāvājuma noformēšana
12.1. Iesniedzot piedāvājumu elektroniski EIS e-konkursu apakšsistēmā, ir jāievēro šādas pretendenta izvēles iespējas:
1. 
2. 
3. 
4. 
5. 
6. 
7. 
8. 
9. 
10. 
10.1. 
12.1.1. Izmantot EIS e-konkursu apakšsistēmas piedāvātos rīkus, aizpildot minētās sistēmas e‑konkursu apakšsistēmā šā iepirkuma sadaļā ievietotās formas;
12.1.2. Elektroniski aizpildāmos dokumentus elektroniski sagatavot ārpus EIS e-konkursu apakšsistēmas un augšupielādēt sistēmas attiecīgajās vietnēs aizpildītas Microsoft Office 2010 (vai jaunākas programmatūras versijas) Word, Excel vai PDF formāta dokumentu formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
12.1.3. Elektroniski sagatavoto piedāvājumu šifrēt ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargāt ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
12.2. Sagatavojot piedāvājumu, pretendent ievēro, ka:
12.2.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) vai pdf formātā). Tehniskais un finanšu piedāvājums jāsagatavo Microsoft Office formātā atbilstoši Iepirkuma nolikuma pielikumos norādītajai formai, ar pieejamu kopēšanas un drukāšanas funkcionalitāti;
12.2.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
12.2.3. Piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirtā pilnvarojuma apjoms;
12.2.4. Ja piedāvājumu iesniedz piegādātāju apvienība, pieteikumā (Nolikuma pielikumā Nr. 1) norāda personu, kas pārstāv piegādātāju apvienību un ir tiesīga parakstīt visus ar Iepirkumu saistītos dokumentus, kā arī norāda katras personas atbildības sadalījumu. Ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Iepirkuma piedāvājumu. Pilnvaru pārstāvēt piegādātāju apvienību paraksta katrs apvienībā iekļautās personas pārstāvēt tiesīgais vai pilnvarotais pārstāvis.
12.3. Piedāvājums sastāv no šādām daļām:
12.3.1. pretendenta atlases dokumenti (skat. Nolikuma 13.punktu);
12.3.2. tehniskā specifikācija, tehniskais piedāvājums (Nolikuma 2.pielikums);
12.3.3. finanšu piedāvājums (Nolikuma 3.pielikums).
12.4. Pretendents piedāvājuma noformēšanā ievēro Elektronisko dokumentu likumā un. Ministru kabineta noteikumos 28.06.2005. Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
12.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
12.6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un  Ministru kabineta  04.09.2018. noteikumiem Nr. 558 „Dokumentu izstrādāšanas un noformēšanas kārtība”.
12.7. Piedāvājums jāsagatavo latviešu valodā, tehniskā piedāvājuma dokumenti (piemēram, sertifikāti, licences, ES atbilstības deklarācijas ) var tikt iesniegti citā valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 22.08.2000. noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. Informatīvie materiāli (piemēram, ražotāja tehniskā informācija, katalogi, bukleti, brošūras) var būt angļu vai krievu valodā.
12.8. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
12.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 10 minūtes pēc piedāvājumu iesniegšanas termiņa beigām) jāiesniedz derīga elektroniska atslēga un parole šifrētā dokumenta atvēršanai.
12.10. Iesniedzot piedāvājumu, pretendents pilnībā piekrīt visiem Iepirkuma nolikumā (t.sk. tā pielikumos un veidlapās, kuras ir ievietotas EIS e-konkursu apakšsistēmas šā iepirkuma sadaļā) ietvertajiem nosacījumiem.
12.11. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
12.12. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.
12.13. Izziņas un citus dokumentus, kurus šajā likumā noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

13. Prasības pretendentam dalībai iepirkumā:
13.1. Visi pretendenti piedalās iepirkumā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
13.2. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti Publisko iepirkumu likuma 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42. panta trešajā daļā minētajām personām.
13.3. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai, vai vispār nav sniedzis pieprasīto informāciju.
14. [bookmark: _Ref234930772]Pretendenta atlases dokumenti
	Prasība
	Iesniedzamais dokuments

	14.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	14.1.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma pielikumā Nr. 1 pievienoto formu.
14.1.2. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. 
14.1.3. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
14.1.4. Pieteikums jāparaksta pretendenta likumiskajam pārstāvim vai tā pilnvarotai personai, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

	14.2. Pretendentam iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas termiņa beigām) ir pieredze vismaz 1 (viena) līdzīga (līguma priekšmets un summa (vienāda vai lielāka par Iepirkumā norādīto līguma summu)) Tehniskajā specifikācijā noteikto darbu veikšanā  un darbi ir pabeigti un pieņemti no pasūtītāja puses.
	14.2.1. Pretendentam jāiesniedz Pretendenta sagatavots pieredzes saraksts saskaņā ar Nolikuma pielikumā Nr. 4 pievienoto formu, norādot summas, laiku un saņēmēju (publiskas vai privātas personas).

	14.3. 
Pretendents ir tiesīgs veikt medicīnisko ierīču tehnisko uzraudzību (funkcionālās un elektrodrošības pārbaudes) kā akreditēta inspicēšanas institūcija atbilstoši LVS EN ISO/IEC 17020 standarta prasībām par medicīnisko ierīču tehniskā uzraudzība (funkcionālās un elektrodrošības pārbaudes). AKREDITĀCIJAS STANDARTS: LVS EN ISO/IEC 17020
	14.3.1. 
Akreditācijas sertifikātu, kas apliecina, ka tā darbība atbilst LVS EN ISO/IEC 17020 standartam.
Dokumentus, kas apliecina tiesības veikt medicīnisko ierīču tehnisko uzraudzību, tostarp funkcionālās un elektrodrošības pārbaudes.


	14.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.


	14.4.1.	Personas, uz kuras iespējām pretendents balstās, rakstisks apliecinājums par piedalīšanos Iepirkumā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.
Ja pretendents, iesniedzot pieteikumu, balstās uz citu komersantu saimniecisko vai finansiālo stāvokli, tas pierāda Pasūtītājam, ka viņa rīcībā būs nepieciešamie resursi, iesniedzot dokumentu, kas apliecina šo komersantu sadarbību konkrētā līguma izpildei, norādot, ka pretendents un attiecīgā persona būs solidāri atbildīgi.



14.1. 
14.2. 
14.3. 
14.4. Pasūtītājs pieņems Eiropas vienoto iepirkuma procedūras dokumentu kā sākotnējo pierādījumu pretendenta atbilstībai Nolikumā noteiktajām pretendentu kvalifikācijas prasībām, atbilstoši Publisko iepirkumu likuma 49. pantā noteiktajam. Eiropas vienotā iepirkumu procedūra dokumenta veidlapa ir pieejama sekojošā tīmekļvietnē: http://espd.eis.gov.lv.
[bookmark: _Toc26600584]
15. Tehniskais un finanšu piedāvājums
15.1. Tehnisko piedāvājumu pretendents sagatavo saskaņā ar Tehniskās specifikācijas prasībām (pielikums Nr. 2), aizpildot formu “Tehniskais piedāvājums” (pielikums Nr. 2).
15.2. Tehniskajam piedāvājumam papildus pievienojami dokumenti, kas norādīti tehniskajā specifikācijā un tehniskā piedāvājuma formā.
15.3. Finanšu piedāvājumā jāaizpilda formas “Finanšu piedāvājums” attiecīgās ailes, kas pievienots šī nolikuma 3.pielikumā, un jānorāda:
15.3.1. cena, kas izteikta Latvijas naudas vienībā – euro (EUR);
15.3.2. piedāvātā preču kopējā cena bez PVN ne vairāk kā 2 cipariem aiz komata;
15.3.3. cenā jābūt iekļautām pilnīgi visām izmaksām, atlaidēm, kā arī visiem nodokļiem (izņemot PVN) un nodevām, ja tādas ir paredzētas, kas saistītas ar pakalpojuma nodrošināšanu.
15.4. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistīti ar pakalpojuma nodrošināšanu.
15.5. Iepirkuma komisija salīdzinās un vērtēs iesniegto piedāvājumu kopējās cenas bez PVN.

16. Pretendentu atlase, tehnisko piedāvājumu atbilstības pārbaude un piedāvājumu vērtēšana 
16.1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu iepirkuma komisija veic slēgtā sanāksmē.
16.2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, piedāvājumu salīdzināšanai
16.3. [bookmark: _Toc121577962]Vērtēšana notiek sekojoši:
16.3.1. piedāvājumu noformējuma pārbaude;
16.3.2. atlases un tehnisko piedāvājumu atbilstības pārbaude;
16.3.3. finanšu piedāvājumu atbilstības pārbaude;
16.3.4. piedāvājuma izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;
16.3.5. pretendenta, kuram būtu piešķiramas iepirkuma līguma slēgšanas tiesības, atbilstības Publisko iepirkumu likuma 9. panta astotās daļas noteikumiem pārbaude.
16.3.6. Iepirkuma komisija pēc saviem ieskatiem nepieciešamības gadījumā ir tiesīga izvēlēties citu pretendentu iesniegto piedāvājumu vērtēšanas posmu secību, lai iespējami efektīvāk un īsākā laikā izvērtētu iepirkumā iesniegtos piedāvājumus. Piemērojot citu piedāvājuma posmu vērtēšanas secību, jebkurā gadījumā Komisija ievēros Nolikumā noteikto piedāvājuma izvēles kritēriju, izvirzītās atlases prasības, tehniskās specifikācijas un PIL 2. pantā ietvertos likuma mērķus.
16.4. Iepirkuma komisija ir tiesīga izslēgt pretendentu no tālākās dalības iepirkumā gadījumos, ja:
16.4.1. pretendents neatbilst šajā Nolikumā norādītajiem kritērijiem vai normatīvo aktu prasībām;
16.4.2. pretendents izslēdzams atbilstoši Publisko iepirkumu likuma noteikumiem;
16.4.3. pretendents norādījis nepatiesas ziņas;
16.4.4. pretendents nav sniedzis ziņas par atbilstību kvalifikācijas, tehnisko prasību kritērijiem (nav iesniedzis visus atlases, tehniskā piedāvājuma dokumentus vai prasīto informāciju);
16.4.5. piedāvājums neatbilst Nolikumā norādītajām prasībām.
16.5. Iepirkuma komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, Iepirkuma komisija pieprasa pretendentam izskaidrot iesniegto informāciju.
16.6. Ja divi vai vairāki pretendenti būs iesnieguši piedāvājumus ar vienādu piedāvāto cenu, tad tiek rīkota izloze, kurā tiek noteikts uzvarētājs. Ar uzvarētāju tiks slēgts Iepirkuma līgums, ja tā piedāvājums būs atbilstošs Iepirkuma nolikuma izvirzītajām prasībām. 

17. Aritmētisko kļūdu labošana
17.1. [bookmark: _Toc121577963]Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

18. Iepirkuma izbeigšana vai pārtraukšana
18.1. Iepirkuma komisija var pieņemt lēmumu par Iepirkuma izbeigšanu bez rezultāta, ja: 
18.1.1. nav iesniegts neviens piedāvājums;
18.1.2. nav saņemts neviens Iepirkuma nolikuma prasībām atbilstošs piedāvājums;

18.2. Iepirkuma komisija var pieņemt lēmumu par iepirkuma pārtraukšanu jebkurā no iepirkuma norises posmiem no iepirkuma izsludināšanas brīža līdz līguma noslēgšanas brīdim, ja:
18.2.1. tam ir objektīvs pamatojums;
18.2.2. nepieciešamas būtiskas izmaiņas Iepirkuma nolikumā.
[bookmark: _Toc119162232][bookmark: _Toc121577964]
19. Informācija par līgumu un tā noslēgšanu
19.1. Iepirkuma līguma slēgšana:
19.1.1. Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu.
19.1.2. Desmit darba dienu laikā pēc tam, kad stājas spēkā iepirkuma līgums vai tā grozījumi, Pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.
19.2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
19.3. [bookmark: _Toc119162233][bookmark: _Toc121577965]Ja izraudzītais Pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kura piedāvājums ar zemāko piedāvāto cenu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kura piedāvājums ar zemāko piedāvāto cenu, bet tas atsakās līgumu slēgt, Pasūtītājs pieņem lēmumu pārtraukt iepirkumu, neizvēloties nevienu piedāvājumu.

20. Nolikuma pielikumi
Nolikums sagatavots latviešu valodā un sastāv no Nolikuma teksta un tā pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkumam;
Pielikums Nr. 2 –Tehniskā specifikācija, Tehniskais piedāvājums;
Pielikums Nr. 3 - Finanšu piedāvājums;
Pielikums Nr. 4 –Pieredzes apliecinājums;
Pielikums Nr. 5 – Līguma projekts.

